Sådan var budskabet, da nordjyder i dag kunne møde døve medarbejdere bag disken på McDonalds i Aalborg. Døve stod klar til at hjælpe restaurantens besøgende med at bestille deres mad på tegnsprog. Hvis man får vist det nok gange, så er det faktisk nemt nok. Det er sjovt at lære noget nyt og kommunikere med folk, der ikke kan høre, siger 14-årige Nanna Toft Kokhauge til TV2 / Nord. Det er Danske Døves Landsforbund, der står bag dagens happening, og blandt medlemmerne håber man, at det kan være med til at udfordre nogle af de fordomme, der eksisterer om døve. Jeg oplever, at der er folk, der ikke tør snakke med en døv - måske skyldes det, at de er angste og tror, at vi er meget anderledes end dem, fortæller projektkoordinator Lars Knudsen. Kun 50 procent af Danmarks døve i den arbejdsdygtige alder har et job.
Døve og almindeligt hørende kan sagtens kommunikere sammen.